CELEX: 62011TN0086
Language: et
Date: 2011-02-14 00:00:00
Title: Kohtuasi T-86/11: 14. veebruaril 2011 esitatud hagi — Bamba versus nõukogu

26.3.2011   
            
            
               ET
            
            
               Euroopa Liidu Teataja
            
            
               C 95/11
            
         14. veebruaril 2011 esitatud hagi — Bamba versus nõukogu
   (Kohtuasi T-86/11)
   2011/C 95/18
   Kohtumenetluse keel: prantsuse
   
      Pooled
   
   
      Hageja: Nadiany Bamba (Abidjan, Côte d’Ivoire) (esindaja: advokaat P. Haïk)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               tunnistada Nadiany BAMBA hagi vastuvõetavaks;
            
         
               —
            
            
               tühistada hagejat puudutavas osas nõukogu 14. jaanuari 2011. aasta määrus (EL) nr 25/2011, millega muudetakse määrust nr 560/2005, millega kehtestatakse teatavate isikute ja üksuste vastu suunatud piiravad meetmed seoses olukorraga Côte d’Ivoire’is;
            
         
               —
            
            
               tühistada hagejat puudutavas osas nõukogu 14. jaanuari 2011. aasta otsus 2011/18/ÜVJP, millega muudetakse nõukogu otsust 2010/656/ÜVJP, millega uuendatakse Côte d’Ivoire’i vastu suunatud piiravaid meetmeid;
            
         
               —
            
            
               mõista vastavalt Üldkohtu kodukorra artiklitele 87 ja 91 kohtukulud välja Euroopa Liidu Nõukogult.
            
         
      Väited ja peamised argumendid
   
   Hageja esitab oma hagi põhjenduseks kaks väidet.
   
               1.
            
            
               Esimese väite kohaselt on rikutud Euroopa Liidu põhiõiguste harta artiklis 47 ja Euroopa inimõiguste ja põhivabaduste kaitse konventsiooni artiklites 6 ja 13 sätestatud kaitseõigusi ja õigust õiglasele kohtulikule arutamisele, kuna vaidlustatud õigusaktid:
               
                           —
                        
                        
                           ei näe ette ühtki menetlust, mis võimaldaks hagejal tõhusalt teostada oma kaitseõigusi, eelkõige õigust olla ära kuulatud ja õigust osaleda menetluses, mis annaks talle võimaluse taotleda tulemuslikult enda eemaldamist isikute nimekirjast, kelle suhtes kohaldatakse piiravaid meetmeid;
                        
                     
                           —
                        
                        
                           ei näe kordagi ette selliste isikute nimekirja kandmise kohta, kelle suhtes kohaldatakse piiravaid meetmeid, üksikasjalikust põhjendusest teavitamist;
                        
                     
                           —
                        
                        
                           ei näe kordagi ette asjaomase isiku teavitamist nimekirja kandmise otsuse peale kaebuse esitamise võimalustest ega tähtaegadest.
                        
                     
         
               2.
            
            
               Teise väite kohaselt on rikutud Euroopa inimõiguste ja põhivabaduste kaitse konventsiooni esimese protokolli artiklis 1 sätestatud põhiõigust omandi austamisele.